CELEX: 62017CN0245
Language: et
Date: 2017-05-11 00:00:00
Title: Kohtuasi C-245/17: Eelotsusetaotlus, mille on esitanud Tribunal Superior de Justicia de Castilla-La Mancha (Hispaania) 11. mail 2017 – Pedro Viejobueno Ibáñez ja Emilia de la Vara González versus Consejería de Educación de Castilla-La Mancha

13.11.2017   
            
            
               ET
            
            
               Euroopa Liidu Teataja
            
            
               C 382/26
            
         Eelotsusetaotlus, mille on esitanud Tribunal Superior de Justicia de Castilla-La Mancha (Hispaania) 11. mail 2017 – Pedro Viejobueno Ibáñez ja Emilia de la Vara González versus Consejería de Educación de Castilla-La Mancha
   (Kohtuasi C-245/17)
   (2017/C 382/32)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Superior de Justicia de Castilla-La Mancha
   
      Põhikohtuasja pooled
   
   
      Kaebajad: Pedro Viejobueno Ibáñez ja Emilia de la Vara González
   
      Vastustaja: Consejería de Educación de Castilla-La Mancha
   
      Eelotsuse küsimused
   
   Tekivad järgmised küsimused:
   
               1.
            
            
               kas õppeaasta õppetöö lõppemist võib pidada objektiivseks põhjuseks, millega on põhjendatud eespool nimetatud ajutisest teenistujast õpetajate erinev kohtlemine võrreldes alalistest teenistujatest õpetajatega;
            
         
               2.
            
            
               kas asjaolu, et kui need ajutisest teenistujast õpetajad vabastatakse õppetöö lõpus ametist, ei ole neil võimalik kasutada puhkust tegelikel puhkepäevadel, mis asendatakse vastava hüvitise maksmisega, on kooskõlas nende ajutisest teenistujast õpetajate diskrimineerimise keelu põhimõttega;
            
         
               3.
            
            
               kas nende teenistujate, kes kuuluksid mõiste „tähtajalised töötajad“ alla, diskrimineerimise keelu põhimõttega on kooskõlas niisugune üldnorm, nagu on sätestatud 12. juuli 2012. aasta piirkondlikus Castilla-La Mancha autonoomse piirkonna valitsuse 2012. aasta üldeelarve seaduses 5/2012 (Ley Regional 5/2012 Presupuestos Generales de la Junta de Comunidades de Castilla-La Mancha para 2012) 13. lisasättes, millega eelarve kokkuhoiu ja puudujäägi eesmärkide täitmise kaalutlustel muude meetmete hulgas peatati Haridus- ja Teadusministeeriumi ning ametiühingu ANPE vahel 10. märtsil 1994 sõlmitud, personali- ja teenuste peadirektoraadi (Dirección General de Personal y Servicios) 15. märtsi 1994. aasta otsusega avaldatud (BOMEC, 28.3.1994) lepingu rakendamine juuli ja augusti puhkusetasu maksmise osas rohkem kui viie ja poole kuu pikkuste asendamiste ning (ajutiste töötajatega täidetud) vabade ametikohtade jaoks; ja nähakse ette puhkusetasu maksmine muu kui ülikooli taseme ajutistele õpetajatele 22 tööpäeva ulatuses, kui nad on ajutise teenistujana ametisse nimetatud terveks õppeaastaks, või proportsionaalselt vastavate päevade ulatuses.